1. september

Svetový deň mieru
 Deň Hnutia nezúčastnených zemí
 Deň Ústavy Slovenskej republiky
 začína sa nový liturgický rok pravoslávnej a gréckokatolíckej cirkvi

Udalosti 
 1804 – nemecký astronóm Karl Ludwig Harding objavil planétku 3 Juno
 1900 – druhá búrska vojna: Spojené kráľovstvo anektovalo Transvaal
 1901
 austrálsky parlament schválil zákon o obmedzení prisťahovalectva, podľa ktorého museli imigranti po novom preukázať určitú vzdelanostnú úroveň a znalosť aspoň jedného európskeho jazyka
 vo Viedni sa uskutočnilo ustanovujúce valné zhromaždenie Slovenskej vzdelávacej jednoty
 1902
 prezident Spojených štátov Theodore Roosevelt na predvolebnom zhromaždení v Proctore vo Vermonte vyhlásil, že Spojené štáty môžu na americkom svetadiely realizovať Monroeovú doktrínu len vtedy, ak budú mať silné vojnové loďstvo
 v Záhrebe vypukli protisrbské demonštrácie, ktoré prerástli do rabovania srbských obchodov, v dôsledku čoho bolo do ulíc povolané vojsko na obnovu verejného poriadku
 1903 – v Budapešti začal vychádzať prvý slovenský odborový časopis Staviteľský robotník, ktorý sa neskôr (v roku 1907) zlúčil so Slovenskými robotníckymi novinami
 1904 – na americkej Radcliffe College spromovala 24-ročná Helen Kellerová, ktorá bola od druhého roku svojho života slepá a hluchá; získala titul Bachelor of Arts a po skončení štúdia pôsobila ako sociálna reformátorka a spisovateľka
 1906 – v Záhrebe sa začal slovanský sokolský zlet, ktorý zaznamenal účasť 4300 Chorvátov, Slovincov, Bulharov, Srbov, Čechov a Poliakov a 30 000 hostí (Slovensko zastupovali americkí Slováci nakoľko uhorská vláda nepovolila slovenské sokolské organizácie)
 1907
 v Pekingu sa pod vedením cisárovnej Cch'-si konala porada o pripravovaných reformách v Číne
 krajčírka Adèle Cantrelová poškodila v Múzeu Louvru nožom Ingrésov obraz, pričom pred súdom tvrdila, že tak spravila na protest proti luxusnej kultúre (do väzby sa chcela dostať vedome, pretože nebola schopná vyžiť zo zárobku)
 1910
 kňazský seminár v Perugii zatvorili pre podozrenie z toho, že sa na ňom vyučuje v duchu modernizmu, s ktorým v tom čase Vatikán viedol ostrý súboj
 vzhľadom na nárast napätia medzi Osmanskou ríšou na jednej strane a Gréckom a Bulharskom na strane druhej, povolala osmanská vláda do služby záložníkov európskej časti armády
 1911
 belgická vláda z obavy pred následkami marockej krízy vyhlásila čiastočnú mobilizáciu
 pri záplavách v Mandžusku a v čínskych provinciách Chu-pej, Chu-nan a Ťiang-si zahynulo 50 000 ľudí
 1912
 čínska vláda odmietla britskú požiadavku na udelenie samostatnosti Tibetu
 1913
 čínske vládne jednotky obsadili Nanking, posledný oporný bod povstalcov proti diktátorskému prezidentovi Jüan Š’-kchajovi
 slovenské noviny uverejnili správu o prenasledovaní účastníkov porady Ústredného klubu Slovenskej snemovej národnostnej strany, ktorá sa konala 5. augusta (žilinského lekára MUDr. Ivana Hálka za to vypočúvala pohraničná stráž a podžupan Trenčianskej stolice potvrdil výrok pohraničnej stráže, že sa má do 28 dní vysťahovať z Uhorska; napokon ostal v Žiline)
 1916
 prvá svetová vojna:
 Bulharsko vyhlásilo vojnu Rumunsku
 ruský generál Alexej Alexejevič Brusilov začal novú ofenzívu zameranú na prielom do Uhorska cez hrebene Karpát
 grécki dôstojníci orientovaní na Dohodu vykonali vojenský prevrat v Solúne
 1917 – prvá svetová vojna: Nemecko začalo svoju poslednú ofenzívu v severnom Rusku, v smere na Západnú Dvinu (3. septembra dobyli Rigu)
 1920 – Francúzsko oznámilo vytvorene štátu Libanon, ktorí obývali predovšetkým katolícki maroniti
 1921 – v Karlových Varoch sa začal 12. medzinárodný kongres slovanistov, ktorého sa zúčastnilo 5 000 delegátov
 1922 – v sovietskom Rusku spustili vysielanie rozhlasového vysielača Komintern, ktorý sa ako prvý v Európe orientoval na masové poslucháčske publikum
 1923 – talianske vojnové loďstvo obsadilo grécky ostrov Korfu po tom, čo grécka vláda odmietla priznať zodpovednosť za vraždu talianskych členov rozhraničovacej komisie v Janine, ku ktorej došlo 27. augusta
 1925 – maršal Philippe Pétain prevzal najvyššie francúzske velenie v ťažení proti rífskym Kabylom v Maroku
 1928 – americký polárny bádateľ Richard Byrd sa vydal z New Yorku na cestu k južnému pólu
 1929 – francúzsky maršal Philippe Pétain sa zúčastnil záverečných cvičení Československej armády a východnom Slovensku
 1939 – napadnutím Poľska Nemeckom sa začala druhá svetová vojna
 1951 – zástupcovia Austrálie, Nového Zélandu a Spojených štátov podpísali zmluvu o Tichomorskom bezpečnostnom pakte
 1969 – po vojenskom prevrate v Líbyi sa k moci dostal plukovník Muammar al-Kaddáfí
 1979 – americká vesmírna sonda Pioneer 11 preletela vo vzdialenosti  okolo Saturnu
 1983 – sovietske vojenské lietadlo Suchoj Su-15 zostrelilo civilný let Korean Air Lines 007, následkom čoho zomrelo všetkých 269 osôb na palube vrátane amerického kongresmana Larryho McDonalda
 1985 – bol objavený vrak Titanicu
 1991 – osamostatnenie Uzbekistanu na Sovietskom zväze
 1992 – Slovenská národná rada počtom 114 hlasov schválila vládny návrh Ústavy Slovenskej republiky (prítomných bolo 134 poslancov, 16 hlasovali proti a štyria sa zdržali)
 2004 – beslanský masaker: čečenskí militanti zajali vyše 800 ľudí ako rukojemníkov v základnej škole v Beslane v Severnom Osetsku (tri dni trvajúci incident neprežilo 334 rukojemníkov vrátane 186 detí)
 2015 – zmenilo sa logo Google
 2016 – biskupská vysviacka Marka Forgáča, nového pomocného biskupa Košickej arcidiecézy
 2018 – blahorečenie prvej slovenskej blahoslavenej laičky Anny Kolesárovej na štadióne TJ Lokomotíva v Košiciach 
 2020 - don Peter Timko SDB bol ustanovený za saleziánského provinciála

Narodenia 

 1286 – Alžbeta Rejčka, česká a poľská kráľovná, druhá manželka Václava II. († 1335)
 1689 – Kilián Ignác Dientzenhofer, český architekt († 1751)
 1715 – Andrej Jaslinský, slovenský rímskokatolícky kňaz, fyzik a filozof († 1784)
 1718 – Antoine de Chézy, francúzsky hydrológ († 1798)
 1858 – Carl Auer von Welsbach, rakúsky chemik a podnikateľ († 1929)
 1875 – Edgar Rice Burroughs, americký spisovateľ sci-fi a fantasy († 1950)
 1877 – Francis William Aston, britský chemik a fyzik († 1945)
 1902 – Dirk Brouwer, holandsko-americký astronóm a geofyzik († 1966)
 1910 – Pierre Bézier, francúzsky inžinier, jeden zo zakladateľov geometrického modelovania a popisu kriviek († 1999)
 1919 – Ľudovít Halaling, slovenský futbalista († 2008)
 1922 – Vittorio Gassman, taliansky herec a režisér († 2000)
 1923 – Rocky Marciano, americký boxer († 1969)
 1925 – Roy Jay Glauber, americký fyzik († 2018)
 1927 – Wolfgang Klafki, nemecký pedagóg a univerzitný profesor († 2016)
 1929 – Milan Jankovič, český literárny vedec († 2019)
 1929 – Květa Fialová, česká herečka († 2017)
 1930 – Michel Serres, francúzsky filozof a akademik († 2019)
 1939 – Lily Tomlin, americká herečka, komička, speváčka, spisovateľka a producentka
 1942 – Carolyn Janice Cherry, americká spisovateľka sci-fi a fantasy
 1942 – Richard Sacher, český politik († 2014)
 1943 – Ivan Korec, slovenský matematik a pedagóg († 1998)
 1946 – Barry Gibb, britský hudobník
 1950 – Jakub Noha, český folkový pesničkár
 1951 – Timothy Zahn, americký spisovateľ sci-fi
 1953 – Ahmad Šáh Masúd, afganský politik
 1957 – Gloria Estefan, kubánsko-americká speváčka
 1962 – Ruud Gullit, holandská futbalová hviezda
1964 – Petr Fiala, český politológ, univerzitný profesor a politik
 1964 – Petr Fejk, riaditeľ pražskej ZOO
 1965 – Ľudovít Kaník, slovenský politik
 1967 – Carl-Uwe Steeb, nemecký tenista
 1968 – Muhammad ’Attá as-Sajjid, podľa FBI vodca skupiny teroristov, ktorí zaútočili na World Trade Center 11. septembra 2001 († 2001)
 1970 – Barbara Paulusová, rakúska tenistka
 1973 – Diana Štrofová, slovenská politička
 1975 – Scott Speedman, kanadský herec
 1976 – Ivano Brugnetti, taliansky atlét
 1979 – Monika Kompaníková, slovenská výtvarníčka a spisovateľka
 1981 – Vladimír Dolinay, slovenský pedagóg a politik († 2020)
 1983 – Riccardo Riccò, taliansky cyklista
 1986 – Gaël Monfils, francúzsky tenista
 1989 – Bill Kaulitz, nemecký spevák
 1989 – Tom Kaulitz, nemecký hudobník
 1994 – Carlos Sainz, španielsky jazdec F1
 1996 – Zendaya, americká herečka, speváčka, tanečnica a modelka

Úmrtia 

 1126 – Svatava Poľská, prvá česká kráľovná ako manželka Vratislava II. (* 1046/1048)
 1159 – Hadrián IV., 168. pápež (* okolo 1100)
 1557 – Jacques Cartier, francúzsky námorný kapitán a objaviteľ (* 1491)
 1600 – Tadeáš Hájek z Hájku, český astronóm a matematik (* 1525)
 1648 – Marin Mersenne, francúzsky teológ, filozof, matematik a fyzik (* 1588)
 1687 – Henry More, anglický filozof (* 1614)
 1715 – Ľudovít XIV., francúzsky kráľ (* 1638)
 1748 – Samuel Hruškovic, slovenský spisovateľ (* 1694)
 1903 – Charles Bernard Renouvier, francúzsky filozof (* 1815)
 1941 – Jozef Laco, slovenský entomológ – koleopterológ a botanik (* 1872)
 1951 – Louis Lavelle, francúzsky filozof (* 1883)
 1970 – François Mauriac, francúzsky spisovateľ, nositeľ Nobelovej ceny (* 1885)
 1971 – Dezider Milly, slovenský maliar, grafik a pedagóg (* 1906)
 1981 – Albert Speer, nemecký nacistický pohlavár (* 1905)
 1987 – Gerhard Fieseler, nemecký stíhací pilot (* 1896)
 1988 – Luis Walter Alvarez, americký fyzik (* 1911)
 1992 – Emil Fillo, slovenský dramaturg, herec a dramatik (* 1925)
 1998 – Józef Krupiński, poľský básnik (* 1930)
 2006 – Emerich Coreth, rakúsky rímskokatolícky kňaz a filozof (* 1919)
 2007 – Vladimír Reisel, slovenský spisovateľ (* 1919)
 2007 – Viliam Schrojf, slovenský futbalový brankár (* 1931)
 2008 – Tomáš Baťa ml., česko-kanadský podnikateľ (* 1914)
 2008 – Don LaFontaine, americký komentátor (* 1940)
 2017 – Vladimír Brabec, český herec (* 1934)
 2017 – Štefan Vrablec, slovenský rímskokatolícky biskup (* 1925)
 2022 – Ľudovít Komadel, slovenský plavec, olympionik a športový lekár (* 1927)

Referencie 

 
 01
Štátne sviatky na Slovensku
~0901